- Hindi News
- National
- मध्यस्थता गतिविधियों को और गति देने के लिए तीन दिवसीय रिफ्रेशर कोर्स शुरू
मध्यस्थता गतिविधियों को और गति देने के लिए तीन दिवसीय रिफ्रेशर कोर्स शुरू
राजस्थानराज्य विधिक सेवा प्राधिकरण के निर्देश पर मध्यस्थता गतिविधियों को और अधिक गति देने के लिए तीन दिवसीय रिफ्रेशर कोर्स की शुरुआत शनिवार को जिला न्यायालय परिसर में स्थित मध्यस्थता केन्द्र में हुई। जहां 6 मार्च तक भरतपुर, धौलपुर अलवर के वकील न्यायिक अधिकारीगण प्रशिक्षण लेंगे। ये वह वकील न्यायिक अधिकारी होंगे, जिन्होंने 10 से अधिक प्रकरणों में मध्यस्थता करते हुए उन्हें सफलता दिलायी है।
कार्यक्रम में प्रशिक्षण देने के लिए झारखण्ड राज्य से विजय कुमार, अजमेर जिले के अपर जिला एवं सेशन न्यायाधीश बालकृष्ण गोयल, भरतपुर से अपर जिला एवं सेशन न्यायाधीश अर्चना मिश्रा एवं सीकर से अधिवक्ता पुरुषोत्तम शर्मा आए हैं। प्रशिक्षक विजय सिंह ने कहा कि मध्यस्थता के माध्यम से निपटाये गए प्रकरण का अंतिम रूप से निस्तारण हो जाता है। न्याय शुल्क की वापसी भी पक्षकारों को हो जाती है। इस तरह यह एक सशक्त माध्यम है। भारत के सभी राज्यों में एक अभियान के तौर पर मध्यस्थता गतिविधियों को चलाया जा रहा है। इस प्रशिक्षण कार्यक्रम के पश्चात भरतपुर संभाग के जिलों में भी मध्यस्थता कार्यक्रमों को और अधिक गति मिलेगी। प्रशिक्षण कार्यक्रम में जिला एवं सेशन न्यायाधीश सुरेन्द्र मोहन शर्मा, श्रम न्यायाधीश अशोक चौधरी सहित अपर जिला एवं सेशन न्यायाधीशगण बालकृष्ण मिश्रा, सुशील कुमार शर्मा, मुख्य न्यायिक मजिस्ट्रेट सोनिया बेनीवाल अन्य न्यायिक अधिकारीगण उपस्थित रहे। सभी का स्वागत जिला विधिक सेवा प्राधिकरण के पूर्णकालिक सचिव संदीप आनन्द ने किया। संचालन प्रशिक्षु न्यायिक अधिकारी प्रीति सिंह एवं मनीष सिन्हा ने किया।
इस प्रकार के प्रशिक्षण से कोर्ट पर केस का बोझ कम होता है। कारण कई मामले भावावेष में दर्ज करा दिए जाते हैं। ऐसे मामलों में दोनों पक्षों की आपसी राजीनामे से ही निपटारा किया जा सकता है। इसी के लिए प्रशिक्षण है।
भरतपुर। एडीआर सेंटर मध्यस्था कार्यशाला में मौजूद न्यायिक अधिकारी।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva